	— Да, така ще научиш, което ти трябва. Но тази информация няма ни най-малко да ти помогне. Машината ще експлодира дори ако използваш Ашателон или Уематол. — Червения Орк направи малка пауза, после продължи: — Синовете ми биха могли да бъдат оператори, ако не беше една непреодолима пречка. Ще ти кажа за какво става дума, защото не искам да съм между пръснатите на атоми от експлозията, а освен това става дума за нещо, което прави невъзможно да използваш тази машина за изтриване на моята памет. Това е нещо, което дори аз не бих могъл да променя. Ако аз съм онзи, чиято памет се изтрива, машината ще се взриви. Тя ще разбере, че съм аз, като провери възрастта ми. Двойниците ми са много по-млади от мен. Така че разликата във възрастта ще бъде очевидна.